- Formula 1 Academy 2024 debutează în Arabia Saudită
- Programul complet de la Jeddah (7-9 martie)
- Antrenamentele, calificările şi cursa de Formula 1 de la Marele Premiu al Arabiei Saudite sunt live în AntenaPLAY, pe canalul dedicat
- Antrenamentele, calificările, sprintul şi cursa de Formula 2 de la Marele Premiu al Arabiei Saudite sunt live în AntenaPLAY, pe canalul dedicat
Formula 1 Academy 2024 debutează în Arabia Saudită, pe Jeddah Corniche Circuit, în perioada 7-9 martie, iar antrenamentele, calificările şi cele două curse sunt exclusiv în AntenaPLAY.
Programul din Arabia Saudită la Formula 1 Academy 2024 va debuta cu antrenamentele de joi, de la ora 13:05, şi va continua cu calificările ce vor avea loc tot joi, de la 20:30.
Formula 1 Academy 2024 debutează în Arabia Saudită, exclusiv în AntenaPLAY
Vineri va avea loc prima cursă de la Jeddah, de la ora 14:10, în timp ce sâmbătă se va desfăşura a doua cursă, care va începe la 14:05.
Lungimea circuitului Jeddah Corniche e de 6.174 km, iar concurentele se vor întrece în cele două curse pe câte 13 tururi, ajungând astfel la un total de peste 80 de kilometri.
Formula 1 Academy 2024, exclusiv în AntenaPLAY
Formula 1 Academy este o competiţie adresată exclusiv femeilor, care a fost înfiinţată de Formula 1. Toate echipele participante concurează pe aceeaşi maşină, un Tatuus F4-T-421. Acesta este al doilea sezon, primul fiind câştigat de Marta Garcia, care a concurat pentru Prema Racing, echipa care s-a impus la constructori.
La startul sezonului 2024, ce va fi exclusiv în AntenaPLAY, vor lua parte 15 piloţi, iar 10 dintre ei vor aparţine de cele 10 echipe de Formula 1. Ceilalţi cinci vor fi asistaţi de alţi parteneri.
La fiecare cursă, vor fi premiaţi primii 10 piloţi (25, 18, 15, 12, 10, 8, 6, 4, 2, 1 punct). De asemenea, fiecare pole-position primeşte două puncte, iar cea care reuşeşte cel mai rapid tur primeşte un punct, dacă se clasează între primii 10 piloţi.
Calendarul complet al Formula 1 Academy 2024
1. Jeddah Corniche Circuit – 7-9 martie
2. Miami International Autodrome – 3-5 mai
3. Circuit de Barcelona-Catalunya – 21-23 iunie
4. Circuit Zandvoort – 23-25 august
5. Marina Bay Street Circuit – 20-22 septembrie
6. Lusail International Circuit – 29 noiembrie – 1 decembrie
7. Yas Marina Circuit – 6-8 decembrie